Daardie heel eerste aand al het hulle hul lewens aan die Here gegee. Van toe af was hulle regtig aan die brand vir Hom. Hulle het in dieselfde kar aangekom, vertrek en ook in dieselfde huis gebly. Omdat hulle net hul eerste name gebruik het, het almal aanvaar dat hulle getroud was. Gelukkig het hierdie paartjie hulle saak met die Here reggemaak. Nadat hulle uitgevind het wat die Woord oor die saak sê, het hulle vir ŉ paar weke afsonderlik gewoon voordat die plaaslike predikant hulle in die huwelik verbind het.
Sonder om heilig te klink – ons kán die standaard vir morele reinheid hoog hou in die perverse wêreld waarin ons leef. Die Kerk het nog altyd verkondig dat dit God se Wil is dat paartjies wag tot na die huwelik voordat hulle saamwoon. Dit is egter meer ŉ stelling wat gemaak is uit ŉ vaste oortuiging dat dit Sy Wil is, eerder as wat dit gegrond is op regverdigbare feite. As predikante weet ons dat die Bybel en die dinamiese Geesvervulde lewe die antwoorde het. Maar glo my, die wêreld weet dit nie en hulle gee ook nie om nie. Jongmense word nie meer groot met Bybelse beginsels nie! Moet dus nie van die veronderstelling uitgaan dat hulle weet wat God’s Woord in dié verband sê nie!
Meer en meer bewyse kom na vore wat die Christelike posisie en standpunt geldig maak. Ons het sommige van die jongste bevindinge oor die negatiewe uitwerking van saamwoon gelys. Ons vertrou dat dit tot hulp sal wees in die proses om paartjies te begelei wat direk uit die wêreld in ons kerke inkom.
“Dit kan dalk soos ’n uitdaging lyk om pasiënte te help om optimisties te wees wanneer hulle gediagnoseer word, maar dit bied ook ’n geleentheid om hulle te bemagtig om gesonder te lewe,” het Labarthe gesê.